Vastatakseni alkup. kysymykseen, yleensä olen nähnyt, että tietä _ei_ piirretä landuse=grass päälle, vaan ruohon rajat kulkevat tien ympärillä. Paitsi kinttupolut voivat olla suoraan grass-pohjalla. Forestin päällä taas teitä näkyy, samoin vaikkapa puistojen (puistot ovatkin abstraktimpaa aluetta kuvaava konsepti, kun taas grass on kirjaimellisesti silmin nähtävissä). Varmaankin tähän on joku piirto-ohje jossain, mutten nopeasti löytänyt.
Yleisellä tasolla, mitä enemmän kartoittajia lähialueella asuu, sitä tarkemmin paikat on kartoitettu. Syrjemmällä taas saattaa olla kartoitettu enemmän luonnosmaisesti, kuten tässä (se on ok, koska on parempi niin, kuin ei kartoitusta lainkaan, kun ei olisi aikaa tehdä tarkkaa työtä joka paikassa). On aina sallittua tarkentaa haluamiaan paikkoja. Wikistä löytyy paljon ohjeita, niin Suomi-spesifejä artikkeleita kuin yleisempiä englanniksi. Ja toki muiden työ toimii myös opetusmateriaalina. Kartoituksen iloa ;)